b"\n_START_ARTICLE_\nSuperveleslalom\n_START_PARAGRAPH_\nSuperveleslalom, angle\xc5\xa1ko: Super Giant Slalom ali skraj\xc5\xa1ano Super-G, je najmlaj\xc5\xa1a alpska smu\xc4\x8darska disciplina. Prva tekma v okviru Svetovnega pokala je bila odpeljana leta 1982._NEWLINE_Superveleslalom sodi med hitre smu\xc4\x8darske discipline in velja za me\xc5\xa1anico med hitrim smukom in tehni\xc4\x8dnim veleslalomom. Najmanj\xc5\xa1e \xc5\xa1tevilo smu\xc4\x8darskih vratic na tekmovalni progi je pri mo\xc5\xa1kih 35, pri \xc5\xbeenskah 30, \xc5\xa1irina proge same je od 6 do 8 metrov, medsebojna razdalja med dvemi vrati zna\xc5\xa1a vsaj 25 metrov. S progo tekmovalci opravijo v \xc4\x8dasu med eno minuto ter minuto in tri\xc4\x8detrt._NEWLINE_Po pravilih FIS je dolo\xc4\x8dena tudi dol\xc5\xbeina smu\xc4\x8di, pri mo\xc5\xa1kih najmanj 205 cm, pri \xc5\xbeenskah pa 200 cm, smu\xc4\x8darska \xc4\x8delada je zaradi dose\xc5\xbeenih hitrosti preko 100 km/h obvezna.\n_START_SECTION_\nZgodovina\n_START_PARAGRAPH_\nPrvi\xc4\x8d je bil superveleslalom na sporedu svetovnega pokala v sezoni 1982 - 83, in sicer na 12. december 1982 v Val-d'Isereju, prvi zmagovalec pa je postal \xc5\xa0vicar Peter M\xc3\xbcller._NEWLINE_Prvo odmevno Slovensko uvrstitev v superveleslalomu je dosegel Toma\xc5\xbe \xc4\x8ci\xc5\xbeman z osvojitvijo brona na svetovnem prvenstvu v Vailu leta 1989._NEWLINE_Slovenke so na superveleslalomih dosegle 4 zmage, dosegle so jih Katja Koren, Alenka Dov\xc5\xbean, Mojca Suhadolc in v letu 2013 tudi Tina Maze. Zaradi brezkompromisne vo\xc5\xbenje so njihovo generacijo tuji novinarji poimenovali vra\xc5\xbeje Slovenke, kar pa se jih je tudi prijelo in tako njihovo generacijo po tem imenu poznamo \xc5\xa1e danes. Trenutno je najbolj\xc5\xa1a slovenska superveleslalomistka Tina Maze. _NEWLINE_Aktualna olimpijska prvaka sta Norve\xc5\xbean Kjetil Jansrud in Avstrijka Anna Fenninger, svetovna pa Kanad\xc4\x8dan Erik Guay in Avstrijka Nicole Schmidhofer."